ನಂಬಿ ಮನೆಯೊಳಗೆ ಸೇರಿಸಿಕೊಂಡ್ಳು- ಬೆತ್ತಲೆ ಫೋಟೋ ತೆಗ್ದು ಬ್ಲಾಕ್‍ಮೇಲ್ ಮಾಡ್ದ

ಬೆಂಗಳೂರು: ಯುವತಿಯೊಬ್ಬಳು ತನ್ನ ಸಹೋದ್ಯೋಗಿಯನ್ನು ನಂಬಿ ಮನೆಗೆ ಕರೆದಿದ್ದು, ಇದೀಗ ಆತ ಆಕೆಯ ಬೆತ್ತಲೆ ಫೋಟೋ ತೆಗೆದು ಬ್ಲಾಕ್‍ಮೇಲ್ ಮಾಡುತ್ತಿರುವ ಘಟನೆ ಬೆಂಗಳೂರಿನ ಗಿರಿನಗರದಲ್ಲಿ ಬೆಳಕಿಗೆ ಬಂದಿದೆ.

ಆನಂದ್ ಇಮ್ಯಾನುಯೆಲ್ ಬ್ಲಾಕ್‍ಮೇಲ್ ಮಾಡುತ್ತಿರುವ ವ್ಯಕ್ತಿ. ಆನಂದ್ ಹಾಗೂ ಯುವತಿ ಆಕ್ಸೆಂಚರ್ ನಲ್ಲಿ ಕೆಲಸ ಮಾಡುತ್ತಿದ್ದಾರೆ. ಯುವತಿ ತನ್ನ ಸಹೋದ್ಯೋಗಿ ಆನಂದ್ ಮನೆಗೆ ಬಂದಿದ್ದಾಗ ಆತನನ್ನು ನಂಬಿ ತನ್ನ ಮನೆಯೊಳಗೆ ಸೇರಿಸಿಕೊಂಡಿದ್ದಾಳೆ.

ಆನಂದ್ ಮನೆಗೆ ಬಂದಾಗ ಆತನನ್ನು ಕೂರಿಸಿ ಯುವತಿ ಸ್ನಾನಕ್ಕೆ ಹೋಗಿದ್ದಳು. ಈ ವೇಳೆ ಆನಂದ್ ಯುವತಿ ಸ್ನಾನ ಮಾಡುವ ವಿಡಿಯೋವನ್ನು ತನ್ನ ಫೋನಿನಲ್ಲಿ ಸೆರೆ ಹಿಡಿದಿದ್ದಾನೆ. ಅಲ್ಲದೆ ಯುವತಿಯ ಅರೆ ಬೆತ್ತಲೆ ವಿಡಿಯೋ ತೆಗೆದು ಅಪ್ಲೋಡ್ ಮಾಡುವುದಾಗಿ ಬೆದರಿಕೆ ಹಾಕಿದ್ದಾನೆ.

ವಿಡಿಯೋ ಮಾಡಿದ ಬಳಿಕ ಆತ ಯುವತಿಗೆ ನಾನು ಎಲ್ಲಿ ಕರೆಯುತ್ತೇನೋ ಅಲ್ಲಿಗೆ ನೀನು ಬರಬೇಕು ಎಂದು ಹೇಳಿದ್ದಾನೆ. ಒಂದು ವೇಳೆ ನೀನು ಬರದಿದ್ದರೆ ಈ ವಿಡಿಯೋವನ್ನು ಫೇಸ್‍ಬುಕ್‍ನಲ್ಲಿ ಅಪ್ಲೋಡ್ ಮಾಡುವುದಾಗಿ ಬೆದರಿಕೆ ಹಾಕಿದ್ದಾನೆ.

ಈ ಸಂಬಂಧ ಗಿರಿನಗರ ಪೊಲೀಸ್ ಠಾಣೆಯಲ್ಲಿ ಪ್ರಕರಣ ದಾಖಲಾಗಿದೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv , ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್ ಮಾಡಿ: play.google.com/publictv